Кривокапић је прво наступао за репрезентацију Србије и Црне Горе, а 2006. године је стекао право на мађарско држављанство будући да је у тој земљи дужи низ година играо за тамошње клубове. Године 2009. је прошло трогодишње раздобље од последњег наступа за Србију и Црну Гору па је Кривокапић стекао могућност наступа за Мађарску. Са мађарском репрезентацијом наступао је на Европским првенствима 2010. у Аустрији и 2012. у Србији и на Светском првенству 2013 у Шпанији.